ЛЮБОПИТНИ ФАКТИ ЗА УЧЕНИ ФИЗИЦИ

Робен Бунзен, професор в Хайделбергския университет, бил скромен и тих човек. Изобретателят на знаменитата "Бунзенова горелка" никога не предполагал, че неговото най-скромно откритие ще го направи известен. Когато четял пред студентите си лекции, никога не наричал себе си автор на своите открития. Винаги говорел в безлична форма: "намерено е”, "открито е" и т. н. ... Тъй като по това време студентите аплодирали преподавателите си за тяхното откритие, той всячески се стремял да говори за откритията си на края на лекциите. И когато неизбежните и така обременителни аплодисменти избухвали, Бунзен бързо излизал от аудиторията.

Веднъж той бил представен на една високопоставена дама, която обаче го объркала с починалия теолог Бунзенл

-Как върви Вашия труд за ролята на Бога в историята? Завършихте ли го?- настоятелно попитала дамата.

-Как съжалявам, че трябва да ви отговоря отрицателно-отвърнал той. Моята преждевременна смърт не ми позволи да завърша труда си. 

Мария и Пиер Кюри

Дъщерята на съпрузите Кюри, Ева Кюри, разказва, че Мария и Пиер Кюри били в Лондон на голям прием. По ръцете на Мария, разядени от киселини, нямало нито едно украшение-дори венчална халка. А дамите наоколо сияели от брилянти. Мария с искрено удоволствие разглеждала тоалетите и украшенията:

-Не предполагах, че съществуват такива скъпоценности-обърнала се тя към мъжа си.

-А пък аз изчислявах колко лаборатории са могли да бъдат построени от тези съкровища-уморено казал Пиер.

ВЕРИЖНА РЕАКЦИЯ

Архимед лежал във ваната си и хрупал замислено ябълки. Изведнъж се досетил: "На всяко тяло, потопено във вода..."

"Еврика!" - извикал той, хвърлил ябълката и изскочил гол на улицата, забравяйки да затвори крановете.

На по-долния етаж бил апартаментът на Хераклит. Скоро от тавана потекла вода. "Всичко тече!" - констатирал философът и записал гениалната си мисъл на последния сух лист.

Още по-долу живеел Талес, преселил се неотдавна от Милет. "Всичко е вода!" - заключил той, когато видял как апартаментът му се пълни, и влязъл в историята като основоположник на стихийния материализъм.

А подхвърлената ябълка летяла със скорост, близка до тази на светлината, и след време паднала върху главата на почиващия си Нютон. Той се сепнал...и открил закона за гравитацията.

Допълнения към анекдота:

- Еврика! - радостно извикал Архимед. - Само да не забравя да запиша шефа като съавтор!

НЕДИСЦИПЛИНИРАНИЯТ ГАЛИЛЕЙ

Фелдфебелът строил ротата, но след като изкомандвал: "Мирно!", един от войниците продължил да се обръща и да приказва с другаря си.

Кой се върти там? - извикал строго фелдфебелът.
Земята! - отговорил някой от ротата.
Кой го каза? - ядосал се още повече фелдфебелът.
Галилей! - добавил друг.
Редник Галилей! Две крачки напред! - изкомандвал фелдфебелът.
ВЯРНО ЛИ Е, ЧЕ СИ УБИТ?

Изключителната разсеяност на Нютон била широко известна. За това свидетелства и писмото, което ученият написал на един свой приятел, офицер:

"Тук всички говорят, че си удържал победа в две сражения, а в третото си бил убит. Напиши ми истина ли е това? Ти нали знаеш как би ме огорчила твоята смърт".

РАЗСЕЯНИЯТ АМПЕР

Ампер бил известен със своята разсеяност. Разказват, че веднъж той със съсредоточен вид варил три минути в гореща вода своя часовник, докато държал яйцето в ръката си.

Веднъж на излизане от къщи Ампер поставил на вратата на дома си следния надпис:

"Господин Ампер не е вкъщи. Елате надвечер."

След около час той се върнал вкъщи и като прочел надписа, отишъл да се разхожда до мръкване.

Друг случай. Вървял Ампер по улицата и както винаги, правел на ум сложни пресмятания. Никак не се удивил, когато пред него се появила прекрасна черна дъска, спокойно извадил от сюртука си тебешир и започнал да записва резултатите. Той не учудил и когато дъската започнала да се движи напред, тръгнал след нея, наложило се и да побяга.

Оказало се,че той е взел за дъска задната стена на една карета.

Ампер имал две котки - голяма и малка. Те често го безпокояли, мяукайки пред вратата на кабинета му, докато не ги пусне вътре. Накрая Ампер повикал дърводелец и му поръчал да изреже във вратата два отвора: голям и малък за всяка котка поотделно. Озадаченият дърводелец попитал дали един голям отвор няма да е достатъчен. Разсеяният учен удивено го погледнал и казал: "А откъде ще минава малката котка?"

ПАЗАРНА ИКОНОМИКА

Гей-Люсък си поръчал в Германия стъклени съдове за своята лаборатория. За да се избегне твърде високото мито при вноса им, приятелят на Гей-Люсък Хумболд обявил съдържанието на стъклениците: "Внимание!Немски въздух."

Така съдовете се превърнали в опаковка, а съдържанието им - обикновен въздух - не фигурирало в тарифните справочници. Благодарение на тази хитрост съдовете били внесени във Франция без мито.

В АУДИТОРИЯТА БЕЗ КОН

По време на лекция на руския астроном А. Савич влязъл студент, облечен в костюм за езда и с камшик в ръка. Професорът бил почнал вече лекцията си. Като видял ново влезлия, той се обърнал към него:

Дълбоко съм Ви признателен!
За какво? - учудил се студентът.
За това, че влязохте тук сам, без коня!
КАКВО РАБОТЯТ ПРОФЕСОРИТЕ

Великият английски физик Майкъл Фарадей високо ценял своя добър помощник, сержанта от запаса Андерсън, който подготвял апаратурата и провеждал блестящи демонстрационни опити по време на неговите публични лекции. Обаче Андерсън, макар и привързан към своя шеф, не бил в особен възторг от дейността на великия учен. Той обичал да казва: "Прави ли нещо Фарадей? Не, цялата работа изпълнявам аз, а той само говори."

НИКОГА НЕ СА СТИГАЛИ

Фридрих В e лики обичал да се шегува с учеността на професорите. Веднъж запитал в Академията на науките защо чаша, пълна с шампанско, дава по-ясен звън, отколкото ако е пълна с бургундско вино. От името на академиците взел думата професор Шулцер:

- Ваше величество, членовете на Академията съжаляват, че не могат да отговорят на Вашия въпрос, защото малките им заплати не позволяват да направят опита.

НА ИЗПИТ ПРИ ДЖ. ДЖ. ТОМСЪН

Джи Джи към студента: "Какво е това електрон?"

Студентът: "Извинете професоре, знаех го, но го забравих."

Джи Джи: "Как посмяхте да го забравите?! Вие бяхте единственият, който знаеше това!"

ГЛУПАВИ ПРЕДСКАЗАНИЯ

Известният френски физик и електротехник Марсел Депре, който присъствал на тържественото закриване на автомобилната изложба в Париж през 1896г., предложил тост за бъдещия автомобил, който ще доостига скорост 60 километра в час.

В отговор един известен тогава автомобилен конструктор недоволно казал: "Защо винаги ще се намери някой, който със свойте глупави предсказания ще развали цялото тържество?!"

УЧЕН ПО НЕВОЛЯ

В края на пролетта на 1889г. професор Пек, който четял лекции по гръцки език в неголемия колеж на Оберлин (щата Охайо), се обърнал към един от своите студенти, изучаващ класически езици и литература, с молба да понаучи физиката, за да може от следващата година да преподава елементарен курс по тази наука.

Но аз не зная физика.
Всеки, който добре усвоява гръцкия, може да преподава физика.
Добре - казал студентът, - но за всички последствия ще отговаряте Вие.
Последствията се оказали две фундаментални изследвания във физиката - определяне заряда на електрона и Планковата константа. Студентът бил Роберт Миликен .

ДЕЛИКАТНИЯТ РЬОНТГЕН

Студентите от Мюнхенския университет невинаги слушали с внимание лекциите на големия физик Рьонтген. Често в неговия час имало шум. Веднъж Рьонтген изгубил търпение и отправил забележка:

Ако господата, които сега разговарят помежду си, преминат в състояние на онези студенти, които спят на моите лекции, това безспорно ще се посрещне със задоволство от студентите, които са дошли тук, за да слушат лекциите ми.
"НЕНОРМАЛНИЯТ" УЧЕН

През 1912г. немският физик Дж. Франк приел катедрата по физика в Парижкия университет. Завършвайки беседата с него, деканът казал :

Ние искаме от вас само едно нормално поведение.
Какво? - учудил се Дж. Франк. - Нима за физиците това се смята за рядкост?
Вие, разбира се, не искате да кажете, че Вашият предшественик беше нормален човек - възразил деканът...
Предшественикът на Дж. Франк е бил Алберт Айнщайн.

АКАДЕМИЧНИЯТ СЪВЕТ НЕ Е БАНЯ

Еми Ньотер, автор на знаменитата теорема, свързваща законите за запъване с пространствено-времевите симерии, дълго време не могла да получи званието доцент само защото е жена.

Може ли жена да бъде доцент? Та нали след това би станала професор и член на университетският сенат? А редно ли е жена да участва в сената? - мотивирали отказа си маститите учени.
На това възражение известният математик Хилберт се противопоставил с думите:

Но господа,сенатът не е баня и аз не виждам защо жена да не може да влезе в него.
ИРОНИЯ НА СЪДБАТА

През 1923г. Хайзенберг се явил на аспирантски изпит. главният екзаминатор - проф. В. Вин , му задал въпрос за разделителната способност на микроскопа. Аспирантът не можал да отговори. Той получил докторската степен само благодарение на застъпничеството на своя ръководител - Зомерфелд.

Проф. В. Вин не забравил този случай и бил много възмутен, когато три години по-късно станал свидетел на дръзкото поведение на "невежия" доктор. На семинар в Мюнхен проф. Шр ь Одингер докладвал своята вълнова теория, а младият Хайзенберг твърде разпалено го критикувал. Нервите на мастития професор В. Вин не издържали и той остро реагирал: "Млади господине, Вие трябва още да учите физика и би било по-добре, ако си седнете на мястото."

Изглежда, самонадеяният Хайзенберг си взел бележка и се заел да донаучи физиката. Няколко месеца по-късно той формулирал едно от фундаменталните положения на квантовата механика - съотношението за неопределеност, в основата на което стои мисления опит за наблюдение на електрон с помощта на микроскоп.

ОТЛИЧЕН СТРУГАР

  В детството си Херц проявявал много големи способности. За каквото и да се залавял при него, все се получавало успешно. Казват, че когато станал знаменитост, неговият наставник, който го обучавал за работа със струг, със съжаление отбелязал:

"Жалко, от него можеше да стане отличен стругар."

КАК СЕ ПРАЗНУВА ГОДИШНИНА

През 1967г. във Филаделфия решили да отбележат по достоен и оригинален начин 261-та годишнина от раждането на Бенджамин Франклин, човека, който "отне мълнията от небето и властта от тираните". За тържествата била опечена грандиозна юбилейна торта, в която поставили 261 свещи. Свещите били електрически, при това били запалени с особено електронно устройство, което сработвало при залавяне на лъчи от звездата Гама на съзвездието Андромеда, разположена на 261 светлинни години от Земята. Лъчите, запалили свещите на юбилейната торта, са били напуснали своята звезда в годината на раждането на Франклин - преди 261 години!

НА СИМПОЗИУМ ЗА НЕУТРИНОТО

През юни 1986г. в гр. Осака, Япония се проведе международен симпозиум по неутрино. Своят доклад "Бъдещи направления на изследванията" американският теоретик Волфенщайн започна с разказа: Когато казах на мой приятел, че се готвя да взема участие в симпозиума по физика на неутриното в Япония, той ме попита: "А какво е това неутрино?" Аз му обясних, че неутриното е частица, която няма заряд, няма маса и слабо въздейства с другите частици. Тогава той възкликна: "Сега разбирам... Няма за какво да си говорите... ти имаш прекрасна възможност да се запознаеш с Япония".

С ПУШКА НА ЛЕКЦИИ

Лорд Келвин всяка година правил една демонстрация, като по време на лекцията си стрелял в голямо балистично махало. Пушката зареждал с голямо количество барут. Голям бил и калибърът й - приблизително половин дюм. Студнтите смятали тази демонстрация за връх на курса. Веднъж Келвин стрелял неточно и куршумът минал през стената и през дъската на съседната аудитория. Обезпокоен, професорът се втурнал натам и намерил своя колега до дъската неранен. Студентите обаче никак не се притеснявали, а викали: "Не улучи - опитайте още веднъж, Бил!"

УЧЕН – ДЖЕНТЪЛМЕН

Хенри Кавендиш бил колкото богат,толкова и оригинален. Той живеел в своя семеен замък като отшелник. На прислугата било наредено да не му се мярка, разпорежданията си предавал писмено. Панически се боял от жените. Бил пунктуален до крайност. Всеки негов нов костюм бил точно копие на предишния, като се вземали предвид измененията във фигурата. За четиридесет години никога не поставил на друго място своята шапка в клуба, където обядвал. Почти винаги мълчал и отварял уста само когато трябвало да съобщи нещо изключително важно.

Своите научни резултати,с които изпреварил съвременниците си много десетилетия,никога не публикувал. Смятал, че публикуването на статии е суета, недостойна за истинския джентълмен.

МАКСУЕЛ - ПОЕТ

Максуел съчинявал стихотворения. Значително място в неговото поетично творчество заемат лиричните стихотворения. Ето заглавията на някои от тях:

"Доказателство за нецелесъобразността от четене на лекции през ноември";

"Проблемите на динамиката - хумористично решение на диференциалното уравнение";

"Лекция по физика за млади жени - място на действието - уютна стаичка, тема на лекцията - огледален галванометър на Томсън, аудитория - един човек".

Публикуваните стихотворения Максуел подписвал с псевдонима dp / dt .
